Stenst nauðungareinangrun lög?"
Bandarískur hjúkrunarfræðingur sem er haldið í einangrun í New Jersey eftir að hafa hjúkrað ebólusjúklingum í Vestur-Afríku ætlar að láta á það reyna fyrir dómstólum hvort nauðungareinangrun standist lög.
Samkvæmt BBC segir Kaci Hickox að sér liði eins og glæpamanni eftir að hafa snúið aftur heim frá Síerra Leóne á föstudag og lögmaður hennar segir að málið veki spurningar um réttindi íbúa í Bandaríkjunum sem varin eru í stjórnarskrá landins.
Bæði forsetaembættið í Bandaríkjunum sem og borgarstjórinn í New York hafa lýst yfir áhyggjum yfir þeim reglum sem hafa tekið gildi í einhverjum ríkjum Bandaríkjanna um þá sem hafa dvalið í löndum þar sem ebóla geisar.
Samkvæmt reglum sem nú gilda í New York, New Jersey og Illinois er heilbrigðisstarfsmönnum sem hafa komið nálægt ebólusmituðum í Vestur-Afríku gert að vera í einangrun í þrjár vikur eftir komuna til Bandaríkjanna. Í gær tilkynnti ríkisstjóri New York,  Andrew Cuomo, að hann myndi draga úr þessum ráðstöfunum.
Cuomo segir að New York-ríki hafi ekki áhuga á að draga úr líkum á því að heilbrigðisstarfsmenn fari til hjálpar í ríkjum V-Afríku með aðgerðum sínum.
Sendiherra Bandaríkjanna hjá Sameinuðu þjóðunum, Samantha Power, segir að þeim bandarísku heilbrigðisstarfsmönnum sem snúa aftur eftir að hafa starfað í Vestur-Afríku eigi að fagna eins og hetjum í stað þess að vera útskúfað fyrir það frábæra starf sem þeir hafa unnið.
Þetta kom fram í máli Power á ferðalagi hennar um Vestur-Afríku en hún mun heimsækja Gíneu, Líberíu og Síerra Leóne á ferð sinni.
Bandarískur hjúkrunarfræðingur sem er haldið í einangrun í New Jersey eftir að hafa hjúkrað ebólusjúklingum í Vestur-Afríku ætlar að láta á það reyna fyrir dómstólum hvort nauðungareinangrun standist lög.
Samkvæmt BBC segir Kaci Hickox að sér liði eins og glæpamanni eftir að hafa snúið aftur heim frá Síerra Leóne á föstudag.
Samkvæmt reglum sem nú gilda í New York, New Jersey og Illinois er heilbrigðisstarfsmönnum sem hafa komið nálægt ebólusmituðum í Vestur-Afríku gert að vera í einangrun í þrjár vikur eftir komuna til Bandaríkjanna.
Í gær tilkynnti ríkisstjóri New York,  Andrew Cuomo, að hann myndi draga úr þessum ráðstöfunum.